प्रतिनिधिमंडल में गए जिलाध्यक्ष संतोष पांडेय ने कहा कि सुभाषनगर गेहूं क्रय केंद्र पर किसानों से प्रति कुंतल 42.50 रुपये प्रति कुंतल सुविधा शुल्क लिया जा रहा है। कोटा पूरा होने का बहाना बनाकर अधिकांश गांवों के किसानों को क्रय केंद्र से उनका गेहूं न लेकर वापस कर दिया जा रहा है। गोपीगंज गेहूं क्रय केंद्र पर प्रभावशाली व्यक्तियों का गेहूं लेने का भाजपाइयों ने आरोप लगाया। कहा कि छोटे व मझोले किसानों की उपेक्षा की जा रही है। पाली गेहूं क्रय केंद्र पर तैनात अधिकारी व कर्मचारी का मोबाइल स्वीच आफ रहता है। किसानों से मनमानी ढंग से सुविधा शुल्क ली जा रही है। जंगीगंज गेहूं क्रय केंद्र पर प्रति कुंतल की दर से सुविधा शुल्क ली जा रही है। बिचौलियों के माध्यम से गेहूं की खरीद हो रही है। इस मौके पर छत्रपति सिंह, रमेश कुमार, रमेशचंद्र पांडेय, शिव कुमार दुबे, दिव्या पाठक, मनोज शुक्ल, प्रेमशंकर पाठक, राकेश पाठक, प्रवेश तिवारी, शैलेंद्र दुबे, ओमप्रकाश तिवारी, अभिनव पांडेय, अवधेश उमर वैश्य, विष्णु दुबे व श्रीप्रकाश सिंह मौजूद थे।